CELEX: C2006/190/47
Language: da
Date: 2006-08-12 00:00:00
Title: Sag T-160/06: Sag anlagt den 19. juni 2006 — Estancia Piedra mod KHIM — Franciscan Vineyards (ESTANCIA PIEDRA)

12.8.2006   
            
            
               DA
            
            
               Den Europæiske Unions Tidende
            
            
               C 190/26
            
         Sag anlagt den 19. juni 2006 — Estancia Piedra mod KHIM — Franciscan Vineyards (ESTANCIA PIEDRA)
   (Sag T-160/06)
   (2006/C 190/47)
   Stævningen er affattet på engelsk
   Parter
   
      Sagsøger: Estancia Piedra SL (Toro, Spanien) (ved solicitor B. Cordery)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i appelsagen: Franciscan Vineyards Inc. (St. Helena, USA)
   Sagsøgerens påstande
   
               —
            
            
               Afgørelse truffet den 28. marts 2006 af Andet Appelkammer ved Kontoret for Harmonisering i det Indre Marked (Varemærker og Design) (sag R 361/2005-2) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: Figurmærket »ESTANCIA PIEDRA« for varer i klasse 33 (alkoholholdige drikke) — EF-varemærke nr. 1 894 831
   
      Indehaver af EF-varemærket: Estancia Piedra SL
   
      Indgiveren af ugyldighedsbegæringen: Franciscan Vineyards Inc.
   
      Varemærkerettigheder påberåbt af indgiveren af ugyldighedsbegæringen: EF-ordmærket »ESTANCIA« for varer i klasse 29, 30 og 33 (kød, fisk, kaffe, te, alkoholholdige drikke mv.)
   
      Annullationsafdelingens afgørelse: EF-varemærket erklæres ugyldigt
   
      Appelkammerets afgørelse: Afslag på klagen
   
      Søgsmålsgrunde: For det første tilsidesættelse af artikel 8, stk. 1, litra b), i Rådets forordning (EF) nr. 40/94, for så vidt som det blev fastslået, at der var risiko for forveksling mellem det ældre varemærke og »ESTANCIA PIEDRA«. For det andet tilsidesættelse af væsentlige formforskrifter, idet appelkammeret ifølge sagsøgeren accepterede en ugyldig og for sent indleveret fuldmagt fra Franciscan Vineyards til deres repræsentanter og angiveligt ulovligt udvidede den for Franciscan Vineyards fastsatte frist til at indlevere denne fuldmagt.